Արավուս

Արավուս, գյուղ Հայաստանի Հանրապետության Սյունիքի մարզում, Գորիսից մոտ 12 կմ հյուսիս-արևելք, Տեղ գյուղի մոտ, Գորիս-Ստեփանակերտ մայրուղու ձախ կողմում, ծովի մակարդակից մոտ 1350-1390 մ բարձրության վրա` լեռնալանջին։ Հեռավորությունը Կապան մարզկենտրոնից կազմում է մոտ 103 կմ։

Նույն անվան տակ ընդգրկված է եղել Ցարական Ռուսաստանի Ելիզավետպոլի նահանգի Զանգեզուրի գավառում։ Խորհրդային տարիներին մասն է կազմել Հայկական ԽՍՀ Զանգեզուրի գավառի, իսկ 1930 թվականից` Գորիսի շրջանի։  Գյուղում 1933 թվականին կազմավորվել է կոլտնտեսություն, որը լուծարվել է 1991 թվականին, նախկինում ընդգրկված էր Տեղի գյուղխորհրդի կազմում, տարանջատվել է 1991 թվականին։ 1995 թվականից մտնում է ՀՀ Սյունիքի մարզի մեջ, 2016 թվականից մաս է կազմում խոշորացված Տեղ համայնքի։

Բնակչություն 
Ըստ ՀՀ 2011 թ. մարդահամարի արդյունքների` Արավուսի բնակչությունը կազմել է 171 մարդ։ Գյուղը մշտապես բնակեցված է եղել հայերով, որոնց մի նասի նախնիներն 18-րդ դարում այստեղ են եկել Արցախի Արավուս (Քարագլուխ) գյուղից։ Արավուսի բնակչության փոփոխությունը ժամանակի ընթացքում` ստորև.

Տնտեսություն 
Բնակչությունը զբաղվում է անասնաբուծությամբ և դաշտավարությամբ։

Գյուղատնտեսությամբ զբաղվում է 47 գյուղացիական տնտեսություն։
Անասնագլխաքանակը 2012 թ. հունվարի 1-ի դրությամբ կազմում է.
 խոշոր եղջերավոր անասուններ՝ 373 գլուխ,
 մանր եղջերավոր անասուններ՝ 496 գլուխ,
 խոզեր՝ 3 գլուխ

Համայնքում 2010 թվականին կատարվել է հացահատիկային մշակաբույսերի 180 հա աշնանացան։

Հողային և այլ բնական ռեսուրսներ 
Հողեր (ընդամենը)՝ 443 հա, այդ թվում՝
 Գյուղատնտեսական նշանակության հողեր՝ 410 հա, որից՝
 վարելահող՝ 229 հա, խոտհարք՝ 22 հա, արոտ՝ 50 հա, այլ հողատեսք՝ 109 հա
 բնակավայրերի հողեր՝ 28 հա,
 արդյունաբերության, ընդերքօգտագործման և այլ արտադրական նշանակության հողեր՝ 1 հա
 էներգետիկայի, տրանսպորտի, կապի և կոմունալ ենթակառուցվածքների օբյեկտների հողեր՝1 հա
 հատուկ պահպանվող տարածքների հողեր՝ 1 հա,
 ջրային հողեր՝ 3 հա։

Պատմամշակութային կառույցներ 
Արավուսում կան XVIII դարի Սբ. Սարգիս եկեղեցի և Սբ. Հռիփսիմե մատուռ։

Տես նաև 
 Արավուսի պատմության և մշակույթի անշարժ հուշարձանների ցանկ (Սյունիքի մարզ)

Ծանոթագրություններ

Արտաքին հղումներ 
 Էջը Սյունիքի մարզպետարանի կայքում 

Սյունիքի մարզի գյուղեր
Հայ-ադրբեջանական շփման գծի բնակավայրեր հայկական կողմից